CELEX: 22014D0230
Language: hr
Date: 2014-10-24 00:00:00
Title: Odluka Zajedničkog odbora EGP-a br. 230/2014 od 24. listopada 2014. o izmjeni Priloga XIII. (Promet) Sporazumu o EGP-u [2015/1454]

3.9.2015   
            
            
               HR
            
            
               Službeni list Europske unije
            
            
               L 230/36
            
         ODLUKA ZAJEDNIČKOG ODBORA EGP-A
   br. 230/2014
   od 24. listopada 2014.
   o izmjeni Priloga XIII. (Promet) Sporazumu o EGP-u [2015/1454]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredba Komisije (EU) br. 575/2014 оd 27. svibnja 2014. o izmjeni Uredbe (EU) br. 383/2012 o utvrđivanju tehničkih zahtjeva za vozačke dozvole opremljene medijem za pohranu podataka (mikročipom) (1) treba se uključiti u Sporazum o EGP-u.
            
         
               (2)
            
            
               Prilog XIII. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   U Prilogu XIII. Sporazumu o EGP-u točki 24.fa (Uredba Komisije (EU) br. 383/2012) dodaje se sljedeće:
   „, kako je izmijenjena:
   
               —
            
            
               
                  32014 R 0575: Uredbom Komisije (EU) br. 575/2014 od 27. svibnja 2014. (SL L 159, 28.5.2014., str. 47.).”
            
         Članak 2.
   Vjerodostojni su tekstovi Uredbe (EU) br. 575/2014 na islandskom i norveškom jeziku koji se objavljuju u Dodatku o EGP-u Službenom listu Europske unije.
   Članak 3.
   Ova Odluka stupa na snagu 1. studenoga 2014. pod uvjetom da su sva priopćenja iz članka 103. stavka 1. Sporazuma o EGP-u poslana (2).
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 24. listopada 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 159, 28.5.2014., str. 47.
   
      (2)  Ustavni zahtjevi nisu navedeni.